2. ปัจจัยความเสี่ยง 

การดำเนินธุรกิจในปัจจุบันต้องเผชิญกับสภาวการณ์เปลี่ยนแปลงที่ไม่อาจคาดการณ์ได้อยู่ตลอดเวลา
การบริหารความเสี่ยงจึงมีความสำคัญอย่างยิ่ง ซึ่งบริษัทฯ
ได้ตระหนักและมุ่งมั่นที่จะพัฒนากระบวนการบริหารความเสี่ยงให้มีประสิทธิภาพอย่างต่อเนื่อง
โดยใช้หลักการการบริหารความเสี่ยงตามมาตรฐานสากล ERM (Enterprise Risk
Management) เป็นแนวทาง ซึ่งประกอบไปด้วยการบริหารความเสี่ยงภายใต้ Risk Appetite
System รวมถึงการบริหารการดำรงเงินกองทุนตามระดับความเสี่ยง RBC (Risk Base
Capital)
ภายใต้การกำกับดูแลของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) ที่เริ่มมีผลบังคับใช้เมื่อปลายปี 2554 โดยกำหนดขั้นต่ำที่ต้องดำรงเงินกองทุนที่ร้อยละ 125
และ ในปี 2556 จะปรับขั้นต่ำเพิ่มเป็นร้อยละ 140 ทั้งนี้ บริษัทฯ
มีเป้าหมายที่จะดำรงเงินกองทุนให้สูงเกินกว่าที่กฎหมายกำหนดในระดับที่เหมาะสม

ขณะเดียวกันบริษัท ได้เริ่มศึกษาและพัฒนาแบบจำลองการดำรงเงินกองทุนทางเศรษฐศาสตร์ หรือ
EC (Economic Capital) เป็น Internal Model
เริ่มจากการประเมินความเสี่ยงที่มีอยู่ของบริษัท (Experience Review)
โดยที่ปรึกษาด้านการบริหารความเสี่ยง ไพร้ซวอเตอร์เฮาร์คูเปอร์ส (PwC)
เพื่อให้การดำรงเงินกองทุนสะท้อนความเสี่ยงที่แท้จริงของบริษัท ฯ
ซึ่งจะทำให้ความเสี่ยงหลักถูกบริหารจัดการอย่างมีประสิทธิภาพมากยิ่งขึ้น ทำให้มั่นใจว่าบริษัทฯ
มีความพร้อมต่อสภาวการณ์การเปลี่ยนแปลงและเติบโตอย่างยั่งยืน

ปัจจัยความเสี่ยงที่มีผลต่อธุรกิจประกันชีวิตและธุรกิจของบริษัทมีดังนี้

1.  ความเสี่ยงด้านการสร้างรายได้ (Income generating risk)
    เป็นความเสี่ยงที่สำคัญมากของการดำเนินธุรกิจ ซึ่งเป็นผลจากการเปลี่ยนแปลงด้านอุปสงค์
    ภาวะการแข่งขัน ปัจจัยทางธุรกิจอื่นๆ และการบริหารจัดการ
    รวมทั้งการบริหารและการจัดสรรทรัพยากรของบริษัท เพื่อลดความเสี่ยงทางด้านนี้
    บริษัทได้ดำเนินการใช้กลยุทธ์การตลาดเชิงกลยุทธ์ เพื่อเสริมสร้างรายได้
    จากการรักษาลูกค้าปัจจุบัน และเพิ่มลูกค้าใหม่อย่างต่อเนื่อง
    โดยเสนอผลิตภัณฑ์ที่ให้คุณค่าและบริการที่ตอบสนองความต้องการของลูกค้า
    การขยายช่องทางการจำหน่ายเพื่อความสะดวกของลูกค้า การพัฒนาทีมงาน
    และการสื่อสารเพื่อสร้างความเชื่อถือและเชื่อมั่นในองค์กร
    ความเข้าใจในคุณประโยชน์และความเหมาะสมของผลิตภัณฑ์ต่อความต้องการและเป้าหมายของลูกค้าที่ต่างกัน

2.  ความเสี่ยงจากอัตราดอกเบี้ย (Interest rate risk)
    ถือเป็นความเสี่ยงหลักของธุรกิจประกันชีวิต
    ซึ่งการเปลี่ยนแปลงของอัตราดอกเบี้ยตามสภาวการณ์ของตลาดเป็นปัจจัยภายนอกที่ไม่สามารถควบคุมได้
    โดยการเปลี่ยนแปลงดังกล่าวมีผลกระทบต่อมูลค่าสินทรัพย์และหนี้สิน
    และจะมีผลกระทบต่อระดับเงินกองทุนของบริษัท บริษัทฯ
    มีแนวทางในการบริหารจัดการความเสี่ยง เพื่อลดผลกระทบจากความผันผวนของอัตราดอกเบี้ย
    โดยการบริหารสินทรัพย์และหนี้สิน (ALM: Asset Liability Management)
    ให้อ่อนไหวต่อการเปลี่ยนแปลงของอัตราดอกเบี้ยในระดับที่ใกล้เคียงกัน
    ทั้งการจัดพอร์ตการลงทุนเพื่อลด Duration Gap ระหว่างสินทรัพย์และหนี้สิน
    การพิจารณาการลงทุนให้สอดคล้องกับผลิตภัณฑ์ที่พัฒนาออกสู่ตลาด
    พร้อมทั้งจัดหาโปรแกรมประยุกต์ ALM
    เพื่อเป็นเครื่องมือในการประมาณการและการวางแผนที่เกี่ยวข้องให้มีความถูกต้อง
    แม่นยำมากยิ่งขึ้น

3.  ความเสี่ยงด้านปฏิบัติการ (Operational Risk)
    ถือเป็นความเสี่ยงพื้นฐานของการดำเนินธุรกิจที่มีสาเหตุมาจากบุคลากร กระบวนการปฏิบัติงาน
    เทคโนโลยีสารสนเทศที่ใช้ และจากเหตุปัจจัยภายนอกอื่น ๆ แนวทางการบริหารความเสี่ยง
    ในแต่ละด้าน มีดังนี้

-   ด้านบุคลากร บริษัทฯ
    ส่งเสริมให้พนักงานมีการพัฒนาตนเองเพื่อเพิ่มพูนความรู้และทักษะในการปฏิบัติงาน
    และสรรหาบุคคลากรที่เหมาะสมและเพียงพอในการปฎิบัตงาน
    ตลอดจนสนับสนุนเครื่องมือในการปฏิบัติงานอย่างเหมาะสม

-   ด้านกระบวนการปฏิบัติงาน บริษัทฯ ได้ดำเนินการปรับปรุงระบบงาน Work Flow ต่างๆ
    ให้มีประสิทธิภาพมากยิ่งขึ้น พร้อมจัดทำคู่มือการปฏิบัติงานในหน้าที่หลัก เช่น
    กระบวนการพัฒนาและออกแบบผลิตภัณฑ์

-   ด้านเทคโนโลยีสารสนเทศ บริษัทฯ ได้ลงทุนและพัฒนาระบบงานสารสนเทศอย่างต่อเนื่อง
    โดยเฉพาะเทคโนโลยีด้านฐานข้อมูลและระบบงานที่เกี่ยวข้อง

ในระดับหน่วยงาน บริษัทฯ กำหนดโครงสร้างการบริหารความเสี่ยง นโยบายการบริหารความเสี่ยง
เพื่อให้

บริษัทสามารถรับรู้และบริหารจัดการความเสี่ยงที่อาจจะเกิดขึ้นได้
เพื่อให้มั่นใจได้ว่าการบริหารความเสี่ยงด้านปฏิบัติการของบริษัทฯ มีความต่อเนื่อง
ในแต่ละระดับชั้นของการดำเนินงานได้อย่างเหมาะสม และมีประสิทธิภาพ

4.  การบริหารความต่อเนื่องในการดำเนินธุรกิจ (BCM: Business Continuity
    Management) แม้ว่าในรอบปี

2555 ที่ผ่านมาจะไม่มีเหตุการณ์ที่ส่งผลกระทบต่อการดำเนินธุรกิจจากสภาวะทางกายภาพภายนอก
แต่บริษัทยังให้ความสำคัญและปรับปรุงแผนงาน BCP (Business Continuity Plan)
อย่างต่อเนื่อง
โดยจัดให้มีการซ้อมสถาการณ์ฉุกเฉินและการทดสอบระบบงานศูนย์ปฏิบัติงานสำรองของบริษัท
เพื่อให้มั่นใจว่าระบบงานต่างๆ ที่จัดเตรียมไว้สามารถใช้งานได้ดีตามแผนที่วางไว้
และได้เพิ่มประสิทธิภาพการสำรองข้อมูลระหว่างสำนักงานใหญ่กับศูนย์ข้อมูลสำรองให้มีประสิทธิภาพมากยิ่งขึ้น
โดยลดระยะเวลาของการส่งข้อมูลไปยังศูนย์สำรอง (Recovery Point Objective) ให้สั้นลง
และสามารถกู้คืนระบบกลับคืน (Recovery Time Objective) ได้เร็วขึ้น
รวมถึงการเริ่มโครงการศูนย์สำรองฉุกเฉินแห่งที่ 2
ในจังหวัดใกล้เคียงเพิ่มเติมจากศูนย์สำรองฉุกเฉินเอกมัยอีกแห่งด้วย

5.  ความเสี่ยงจากสัดส่วนผู้ถือหุ้นไม่เป็นไปตามกฎหมาย ตามที่พระราชบัญญัติประกันชีวิตฉบับที่ 2
    พ.ศ.

2551 ได้กำหนดให้บริษัทประกันชีวิตต้องมีบุคคลสัญชาติไทย และ/หรือ
นิติบุคคลที่จดทะเบียนในประเทศไทย ถือหุ้นรวมกันเกินร้อยละ 75
ของจำนวนหุ้นที่มีสิทธิออกเสียงและจำหน่ายได้แล้วทั้งหมดนั้น
เนื่องจากบริษัทเป็นบริษัทจดทะเบียนในตลาดหลักทรัพย์แห่งประเทศไทยและมีผู้ถือหุ้นต่างชาติโดยตรงไม่เกินร้อยละ
25 ซึ่งเป็นไปตามกฎหมาย
แต่จะมีความเสี่ยงจากคำนิยามของนิติบุคลลไทยตามพระราชบัญญัติประกันชีวิต
ซึ่งอาจทำให้สัดส่วนผู้ถือหุ้นสัญชาติไทยไม่เป็นไปตามที่กฎหมายกำหนด ทั้งนี้
มีบทเฉพาะกาลผ่อนผันให้ดำเนินการแก้ไขสัดส่วนดังกล่าวให้เป็นไปตามกฎหมายได้
โดยจะสิ้นสุดการผ่อนผันในเดือนกุมภาพันธ์ 2556
ซึ่งทางสำนักงานคณะกรรมการส่งเสริมการประกอบธุรกิจประกันภัยอยู่ระหว่างพิจารณาการขอผ่อนผันของบริษัท